पीलीबंगा| नएमंडी यार्ड में श्रीलक्ष्मीनारायण महायज्ञ समिति की ओर से
पीलीबंगा| नएमंडी यार्ड में श्रीलक्ष्मीनारायण महायज्ञ समिति की ओर से चल रही श्रीमद् भागवत ज्ञान यज्ञ के सातवें दिन श्री लक्ष्मीनारायण महायज्ञ हुआ। इसमें यज्ञाचार्य पंडित बालकृष्ण शास्त्री ने स्वामी भरतादासाचार्य के सान्निध्य में सामूहिक श्री विष्णु सहस्त्र नाम पाठ, देव पूजन हवन किया। यज्ञशाला की परिक्रमा करने के लिए यज्ञ की दोनों पारियों में प्रत्येक धर्मों के श्रद्धालु एकत्रित हो रहे हैं। समिति अध्यक्ष हनुमान प्रसाद जैन के अनुसार यज्ञशाला की परिक्रमा के लिए प्रात: से ही यज्ञ मंडप के पास श्रद्धालुओं का हुजूम उमड़ पड़ता है। इसमें हिंदू, मुस्लिम, सिख ईसाई संप्रदायों से जुड़े श्रद्धालु मनोकामना पूत के लिए परिक्रमा कर रहे हैं। समिति द्वारा स्वामी भरतादासाचार्य के कुशल निर्देशन में बनाए गए श्रीलक्ष्मीनारायण धाम में आयोजित किए जा रहे यज्ञ, रासलीला श्रीमद्भागवत कथा ज्ञान यज्ञ में महाराष्ट्र के नासिक, सांगली मुंबई के साथ साथ दिल्ली, मध्यप्रदेश, पंजाब हरियाणा के सैकड़ों श्रद्धालु भाग लेने के लिए पीलीबंगा पहुंचे हुए हैं।
bho_Deva hin_Deva